Typografiske Meddelelser

Typografiske Meddelelser er et fagblad utgitt av Den Typografiske Forening, Norsk Centralforening for Boktrykkere og Oslo Grafiske Fagforening.

Første utgave kom ut 22. april 1876. Fra 1. april 1885 ble eiendomsretten overdratt til Norsk Centralforening for Bogtrykkere. Bladet ble utgitt av forbundet frem til sammenslutningen til Norsk Grafisk Forbund i 1966, siste nummer kom ut med nummer 14 for 1967, da det ble inntatt i Norsk Grafia. Utgivelsesfrekvensen var for det meste av bladets levetid ukentlig. Bladet ble blant landets typografer kalt «Typen».

Utgivelsen ble tatt opp igjen av Oslo Grafiske Fagforening i 2005 og kommer ut med fire nummer per år.

Utgivere 
 Den Typografiske Forening 1876–1885
 Norsk Centralforening for Boktrykkere/Norsk Typografforbund 1885–1966
 Oslo Grafiske Fagforening 2005–

Eksterne lenker 
 Typografiske Meddelelser utgitt av Oslo Grafiske Fagforening

Grafiske fag
Publikasjoner etablert i 1876
1876 i Norge